શુભ+ઈચ્છા અને શુભ+લાભની વાત કરીએ. ક્યારેક જોયું છે કે કેટલાક લોકો લાભશુભ પણ લખે છે. શુભ એટલે મંગળપ્રદ- કલ્યાણકારી. લાભ એટલે ફાયદો. આજે બધા વેપારીભાઈઓ અને બહેનો નવા વરસના મુર્હતના સોદા કરશે. આખું ય વરસ પોતા અને બીજાને માટે પણ ફાયદાકારક અને કલ્યાણકારી બની રહે તેવી શુભેચ્છા સાથે. હકિકતમાં તો આપણી સંસ્કૃતિમાં બીજાનું શુભ ઈચ્છવાનું ચલણ છે. બીજાનું સારું થાય, મંગળ થાય, કલ્યાણ થાય એટલે તે બૂમરેંગ થાય. જે સામે જોરથી ફેંકાય તે જ પાછું આવે. નકારાત્મક અને હકારાત્મક સમીકરણો વિશે આજના સકસેસગુરુઓ મેનેજમેન્ટમાં સફળતા માટેના પાઠ ભણાવે છે. એમાં મોટેભાગે હરિફાઈમાં આપણે કેવી રીતે આગળ વધવું. આપણે કેવી રીતે વધુ લાભ મેળવવો તેના પાઠ હોય છે.